32006R1753
L 331/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1753/2006 AL COMISIEI
din 28 noiembrie 2006
de modificare a Regulamentului (CE) nr. 669/97 al Consiliului privind deschiderea și modul de gestionare a contingentelor tarifare comunitare pentru anumiți pești și anumite produse pescărești originare din Insulele Feroe și de definire a anumitor norme de modificare și de adaptare a măsurilor menționate respective, precum și de abrogare a Regulamentului (CE) nr. 1983/95
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 669/97 al Consiliului din 14 aprilie 1997 privind deschiderea și modul de gestionare a contingentelor tarifare comunitare pentru anumiți pești și anumite produse pescărești originare din Insulele Feroe și de definire a anumitor norme de modificare și de adaptare a măsurilor menționate respective, precum și de abrogare a Regulamentului (CE) nr. 1983/95 (1), în special articolul 5 alineatul (1) litera (b),
întrucât:
(1)
Decizia nr. 1/2006 a Comitetului mixt CE-Danemarca/Insulele Feroe din 13 iulie 2006 (2) a modificat tabelul II din anexa la Protocolul 1 la Acordul între Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte, mărind contingentul tarifar anual pentru crevete și langustine, preparate sau conservate, de la 3 000 la 4 000 tone. Decizia a intrat în vigoare la 1 septembrie 2006.
(2)
Volumul contingentului tarifar anual pentru crevete și langustine, detaliat în anexa la Regulamentul (CE) nr. 669/97 la numărul de ordine 09.0679 trebuie modificat pentru a ține cont de mărirea contingentului.
(3)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 669/97 se modifică după cum urmează:
În tabel, la numărul de ordine 09.0679 referitor la contingentul tarifar anual pentru crevete și langustine, preparate sau conservate, volumul indicat în coloana a șasea „3 000 tone” se înlocuiește cu „4 000 tone”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 septembrie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 noiembrie 2006.